b'\n_START_ARTICLE_\nReal Madrid C.F.\n_START_SECTION_\nGalacticos-\xc3\xa6raen og den efterf\xc3\xb8lgende nedtur\n_START_PARAGRAPH_\nReal Madrid har ofte store spillere i klubben, men i \xc3\xa5r 2000 efter pr\xc3\xa6sidentvalget i klubben blev den tidligere pr\xc3\xa6sident Lorenzo Sanz, erstattet af Florentino P\xc3\xa9rez._NEWLINE_P\xc3\xa9rez lancerede Galacticos-projektet, hvor han ville investere v\xc3\xa6sentlig flere penge til finansiering af k\xc3\xb8b af flere spillere for at \xc3\xb8ge klubbens fremskridt. Projektet virkede dog ikke._NEWLINE_Forventningerne til de store spillere som blev hentet fra \xc3\xa5r 2000, hvor klubben k\xc3\xb8bte Lu\xc3\xads Figo, og indtil sommeren 2005, blev betydelig h\xc3\xb8jere. Derfor f\xc3\xb8lte nogle spillere sig presset, hvilket i perioden 2003-2006 gik ud over nogle af deres spil, hvilket f\xc3\xb8rte til v\xc3\xa6sentligere fyringsrunder blandt tr\xc3\xa6nerne da ledelsen placerede ansvaret hos dem._NEWLINE_Det var sandsynligvis den store kombination af forskellige spillere, der gjorde at projektet gik d\xc3\xa5rligt. Derfor sluttede "Galacticos-\xc3\xa6raen". I vinteren 2006, efter at Real Madrid havde tabt til et hold i ligaen (RCD Mallorca), endnu en gang i 2005/2006-s\xc3\xa6sonen, trak Florentino P\xc3\xa9rez sig fra pr\xc3\xa6sidentposten i Real Madrid, og beklagede overfor klubbens tilh\xc3\xa6ngere for projektet, over de negative f\xc3\xb8lger som projektet gav. Real Madrid vandt ingen titler fra efter\xc3\xa5ret 2003 \xe2\x80\x93 sommeren 2007, hvilket har v\xc3\xa6ret kontroversielt blandt mange folk._NEWLINE_Men fra s\xc3\xa6sonerne 06/07 og 07/08 er det igen lykkedes Real Madrid at vinde det spanske mesterskab to gange i tr\xc3\xa6k og at kunne matche FC Barcelona.\n_START_SECTION_\nDen nye Galacticos-\xc3\xa6ra\n_START_PARAGRAPH_\nEfter Galacticos-\xc3\xa6raen var sluttet, havde Real Madrid k\xc3\xb8bt spillere for v\xc3\xa6sentligt mindre bel\xc3\xb8b, end gennemsnittet for de foreg\xc3\xa5ende s\xc3\xa6soner. Klubben vandt dog alligevel to mesterskabet i tr\xc3\xa6k i 2007 og 2008. Men et internt opg\xc3\xb8r i ledelsen i Real Madrid i december 2008, tvang den tidligere pr\xc3\xa6sident Ram\xc3\xb3n Calder\xc3\xb3n til at g\xc3\xa5 af som klubpr\xc3\xa6sident f\xc3\xb8r tiden. Han havde bedraget v\xc3\xa6lgerne i Real Madrid og blandt andet taget bestyrelsesmedlemmer fra naboklubben og rivalen Atl\xc3\xa9tico de Madrid med til generalforsamlinger, som skulle st\xc3\xb8tte op om hans forslag. I januar 2009 gik han af, efter at en r\xc3\xa6kke ikke-delegerede medlemmer af bestyrelsen, godkendte budgettet for klubben._NEWLINE_Han n\xc3\xa5ede dog som pr\xc3\xa6sident at p\xc3\xa5begynde det nye Galacticos-projekt, som i sommeren 2009 blev en realitet. \xc3\x85ret forinden i 2008, havde der v\xc3\xa6ret meget polemik om, hvorvidt Cristiano Ronaldo (tidligere Manchester United-spiller) skulle hentes til klubben._NEWLINE_Det siges at Ram\xc3\xb3n Calder\xc3\xb3n var id\xc3\xa9manden bag kontrakten til Cristiano Ronaldo, som blev underskrevet \xc3\xa5ret efter, i 2009. Real Madrid betalte 93,3 mio. euro for spilleren, som dermed blev verdens hidtil dyreste fodboldspiller. Klubben havde i sommeren 2009 ogs\xc3\xa5 f\xc3\xa5et den tidligere afg\xc3\xa5et pr\xc3\xa6sident Florentino Perez tilbage p\xc3\xa5 pr\xc3\xa6sidentposten. Sommmer-transfervinduet 2009 blev et positivt \xc3\xa5r, b\xc3\xa5de for Real Madrid, men ogs\xc3\xa5 for fodboldklubberne i resten af Europa. Kak\xc3\xa1 fra AC Milan kom til Real Madrid for 64,6 mio. euro. Xabi Alonso kom fra Liverpool og Benzema fra Olympique Lyon for ca. 40 mio. euro hver, samt Alvaro Arbeloa, som ogs\xc3\xa5 havde spillet i Liverpool i en \xc3\xa5rr\xc3\xa6kke blev solgt til Real Madrid._NEWLINE_Den nye Galacticos-\xc3\xa6ra var startet med h\xc3\xa5bet om bedre tider.\n_START_SECTION_\nRivaliseringen med FC Barcelona\n_START_PARAGRAPH_\nReal Madrid var fra begyndelsen en af de st\xc3\xa6rkeste fodboldklubber i Spanien, og da den samtidig kom til at repr\xc3\xa6sentere hovedstaden og den spanske centralmagt, kom den i mods\xc3\xa6tningsforhold til FC Barcelona, der er den st\xc3\xa6rkeste klub i Catalonien, og af sine tilh\xc3\xa6ngere anses for et symbol p\xc3\xa5 catalansk nationalisme og selvst\xc3\xa6ndighedstrang. Disse to klubber har i mere end 90 \xc3\xa5r duelleret om, hvilket af dem, der er det bedste hold i Spanien._NEWLINE_Per 28. juni 2014 har Real Madrid og FC Barcelona m\xc3\xb8dt hinanden 227 gange med 91 sejre til Real Madrid og 88 til FC Barcelona, mens de resterende 48 er endt uafgjort._NEWLINE_Opg\xc3\xb8ret mellem de to klubber kaldes El Cl\xc3\xa1sico, og er en af de st\xc3\xb8rste fodboldbegivenheder, ikke kun p\xc3\xa5 Den Iberiske Halv\xc3\xb8. Kampe som Real Madrid \xe2\x80\x93 Atl\xc3\xa9tico Madrid, Real Madrid \xe2\x80\x93 Athletic Bilbao og Real Madrid \xe2\x80\x93 CA Osasuna er ogs\xc3\xa5 rivalopg\xc3\xb8r, som kan forekomme direkte hadske.'